Vígszínház hírlevél

Ha szeretnék átélni a grund élményt egy rock koncerten is, akkor találkozzunk a Budapest Parkban június 28-án, ahol fellép A GRUND – vígszínházi fiúzenekar! Szeretettel vár mindenkit a csapat: Ember Márk, Fesztbaum Béla, Medveczky Balázs, Wunderlich József és Zoltán Áron! ÉLJEN A GRUND! Jegyvásárlás ezen a linken érhető el.
„Egyre jobban hisszük, hogy kell egy hely…” 2021-ben a Vígszínház felkérésére írta Presser Gábor és Sztevanovity Dusán A hely című dalt, amit idén, a Vígszínház 130. születésnapja alkalmából egy új versszakkal bővítettek ki. A dal egyszerre szól a Vígszínházról, a bennünk élő ünnepekről, az összetartozásról… mert kell egy hely… Május 1-jén az Így írtunk mi - 130 év vígszínházi levelei ünnepi díszelőadás fináléjaként csendült fel Presser Gábor és a Vígszínház társulatának előadásában. Reméljük, hogy még sok hasonló meghitt pillanatot fogunk átélni, mert a nézőink nélkül ez csak egy épület lenne… A videó a képre kattintva tekinthető meg.
Hegyi Barbara a Halhatatlanok Társulatának tagja lett! Nyolc új taggal bővült a Halhatatlanok Társulata, melynek immár Hegyi Barbara, a Vígszínház színművésze is tagja lett. Ahogy minden évben, úgy most is a közönség döntötte el, kik azok az előadóművészek, akik tehetségükkel, a nemes célok, a kultúra, a művészetek, valamint a társadalom melletti kiállásukkal kiérdemelték, hogy a Társulat Örökös Tagjai legyenek. 2026-ban a kuratórium jelölése és a közönség szavazatai alapján négy kategóriában (színésznő, színész, operaénekes, táncművész) két-két taggal bővült a neves társulat: Hegyi Barbara és Szulák Andrea színésznők, Köles Ferenc és Máté Gábor színészek, Kováts Tibor és Nagy Írisz táncművészek, illetve Pászthy Júlia és Rozsos István operaénekesek lettek az Örökös Tagok. Hegyi Barbara 30 éve a Vígszínház társulatának tagja. Az államtitkár úrban Madame Mariolle, Lambertine anyósa, a Büszkeség és balítéletben Mrs. Bennet, a Pinokkió zenés családi road movie-ban a ravasz Róka, az Ismeretlen tájban pedig Anna Meinhold színésznőt alakítja. Színpadra lép továbbá A padlás, a Képzelt beteg és a Játszd újra, Sam! című előadásainkban. A Víg Szalonban láthatják a Várom válaszát, pá! című felolvasószínházi előadásokban és az önálló estjében: Történetek a konyhámból, avagy Barbara, stand up! Máté Gábor Kossuth- és Jászai Mari-díjas színművész, rendező, valamint Érdemes Művész legutóbbi rendezése Alexandre Bisson Az államtitkár úr című korrupciós komédiája a Pesti Színházban. Ez a darab volt a Vígszínház első legendás sikere, amely még 130 év múlva is ugyanolyan frissnek hat, mint első bemutatása alkalmával. Máté Gábor rendezte továbbá a 2000-ben bemutatott Macska a forró tetőn, valamint az 1996-ban bemutatott Hermelin című előadásokat. A megtisztelő elismerést elnyerő művészek lábnyomát 2026. szeptember 19-én ünnepélyes keretek között avatják fel a Budapesti Operettszínház előtti Halhatatlanok sétányán. Nagy szeretettel gratulálunk Hegyi Barbarának és a többi új tagnak is!
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2026 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük